जन-आंदोलन से जन्मे एक राजनीतिक दल का यह हाल कैसे हो गया कि क़ायदे का कोई चेहरा उसकी तरफ़ से देश के उच्च-सदन में जाकर बैठने को तैयार नहीं है? रघुराम राजन, एन. आर. नारायणमूर्ति, मीरा सान्याल, अरुण शौरी और यशवंत सिन्हा जैसी हस्तियों को किसी और राजनीतिक दल ने राज्यसभा में भेजने की पेशकश की होती तो क्या वे अपनी संसदीय भूमिका निभाने से परहेज़ करते? तो फिर वैकल्पिक राजनीति का झंडा उठाए खड़ी पार्टी का नुमाइंदा बनना उनमें से किसी ने भी क्यों स्वीकार नहीं किया? इसलिए कि केजरीवाल ने वैकल्पिक राजनीति के झंडे को एक ऐसे चीथड़े में तब्दील कर दिया है, जिसकी रफूगिरी अब स्वयं परमात्मा भी नहीं कर सकते हैं।